شەفەق نیوز/ رێکخراو مرۆیی ئیتالییگ، ئمڕوو جومعە، ئۆپراسیۆنەیل تورکیا لە ماوەی هەفتەیل گوزەیشتە لە هەرێم کوردستان شەرمەزارکرد.رێکخراو ''پردیگ ئەرا.. مرۆیی'' ک لە عراق چالاکی کەێد، لە بەیاننامەیگ ئمڕوو وت: پەلامارەگان لە ٢١ حوزەیران گوزەیشتە وەردەوام بوی، لە سای بیدەنگی کۆمەڵگای ناودەوڵەتی، لە وەختیگ دانیشتوەیل ترسن لە پەلامارەیلیگ دەیشتی.رێکخراوە ئیتالیەگە وت: حکومەت تورکیا ئووشێد گورزەگان وە ئامانج شوونەیل پەکەکە کریەێد، جوور بەشیگ لە ئۆپراسیۆن '' چنگیر داڵ'' بەڵکم پەلامارەگان لەلای کەم بوینە هووکار ٥ قوربانی مەدەنی.رێکخراوەگە لە کۆتایی قسەگەی وت: لەشوون چالاکیەگان تورکیا لە رووژەیل دویاین، گورز ئیرانییگ کەفتە بان ناوچەی حاج عومران سەروە پارێزگای هەولێر پایتەخت کوردستان عراق، ک هاوسنوور ئیرانە.
